
E L Ő T E R J E S Z T É S

Sülysáp Város Önkormányzata Képviselő-testületének

2016. március 23-án tartandó munkaterv szerinti ülésére

13. napirendhez

Tárgy: A polgármester 2016. évi szabadságütemtervének jóváhagyása
Tisztelt Képviselő-testület!

A közszolgálati tisztviselőkről szóló 2011. évi CXCIX. törvény (Kttv.) 225/C. § (2) bekezdése szerint a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. 
A főállású polgármester éves szabadsága a következő elemekből tevődik össze:

1. 25 munkanap alapszabadság és 14 munkanap pótszabadság a Kttv. 225/C. § (1) bekezdése alapján.

2. Gyermekek után járó pótszabadság a munka törvénykönyvéről szóló 2012. évi I. törvény 118. §-a alapján.

3. Az előző évben ki nem adott szabadság a jegyző által vezetett nyilvántartás alapján.

Mindezek alapján Horinka László polgármestert 2016. évben 25+14+7+8 = 54 munkanap szabadság illeti meg, melynek ütemezését a melléklet tartalmazza.

A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.
A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. 
A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

Sajnálatos módon jelen napirend rossz helyen szerepelt a munkatervben, ezért a törvény szerinti határidőt lekéstük, de ezúton kérem szabadságom ütemezésének szíves jóváhagyását. 
…/2016. (III. 23.) ÖKT határozati javaslat
Sülysáp Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 225/C. § (2) bekezdése alapján Horinka László polgármester 2016. évi szabadságának ütemtervét jóváhagyja.
Határidő: azonnal
Felelős: polgármester
Sülysáp, 2016. március 17.

Horinka László s.k.

